Hamiltono maršrutas
Hamiltono maršrutas - maršrutas grafe, kuriuo galima pereiti visas jo viršūnes po vieną kartą. Jei tokiu maršrutu grįžtama į pradinę viršūnę, jis vadinamas Hamiltono ciklu, jei ne - Hamiltono keliu arba Hamiltono grandine. Pavadinimas kilo nuo pavardės matematiko Viljamo Rovano Hamiltono, 1857 m. sukūrusio žaidimą, kuriame reikėjo apeiti visas dodekaedro (tiksliau - jį atitinkančio grafo) viršūnes einant jo briaunomis.